'బాహుబలి' తరువాత ప్రభాస్ను హిందీలో లాంచ్ చేసే పనులు ఊపందు కుంటున్నాయి. తాజాగా 'డార్లింగ్'కు సల్మాన్ ఖాన్ నుంచి కూడా పిలుపు వచ్చిందట. ప్రస్తుతం 'డార్లింగ్' హీరో ప్రభాస్కు అన్ని పరిశ్రమల వారూ రెడ్ కార్పెట్ పరిచేస్తున్న వైనం తెలిసిందే. దక్షిణాది వారితో పాటూ  ఉత్తరాది అగ్ర దర్శకులు సైతం అబ్బాయిపై కన్నేశారు. సుప్రసిద్ధ దర్శక-నిర్మాత కరణ్ జోహార్ అయితే డార్లింగ్ను అక్కడ సోలో హీరోగా లాంచ్ చేయాలన్న కంకణమే కట్టేసుకున్నాడు. తాజాగా మాస్ డైరెక్టర్ రోహిత్ శెట్టి కరణ్ కన్నా పెద్ద స్కెచ్చే వేస్తున్నాడట. అందరిలాగానే ప్రభాస్తో సినిమా తీయాలని ఉవ్విళ్లూరుతున్న రోహిత్ శెట్టి.. ఈ ప్రాజెక్ట్ రేంజ్ను మరింత పెంచేందుకు సల్మాన్ను కూడా అప్రోచ్ అయ్యాడట. ప్రభాస్, సల్లూమియాతో ఓ భారీ మల్టీస్టారర్ చేసి... అంతర్జాతీయ స్థాయిలో బ్లాక్ బస్టర్ హిట్ కొట్టాలని తపిస్తున్నాడట. అయితే రోహిత్ ప్రపోజల్కు ఇరు వర్గాల నుంచి ఇంకా అంగీకారం లభించాల్సి ఉంది. రోహిత్ ప్రాజెక్ట్కు సల్మాన్, ప్రభాస్ గ్రీన్ సిగ్నల్ ఇచ్చినా ఈ సినిమా ఇప్పట్లో  పట్టాలెక్కడం కష్టమే అంటున్నారు సినీజనాలు. ప్రభాస్ 'సాహో' సినిమాతో బిజీగా ఉండగా.. సల్మాన్ కూడా వరుస చిత్రాలతో సూపర్ బిజీగా ఉన్నాడు. కాబట్టీ, వీరిద్దరినీ ఒక్క తాటిపైకి తీసుకురావాలంటే.. కనీసం 2019 వరకూ అయినా  వెయిట్ చేయాల్సిందే మరి.
'bahubali' taruvaata prabhaasnu hindeelo lanch chese panulu oopandu kuntunnayi. taajaagaa 'darling'ku salman khan nunchi kuudaa pilupu vachindata. prastutam 'darling' heero prabhaasku anni parisramala vaaruu red carpet parichestunna vainam telisinde. dakshinaadi vaaritho paatuu  uttaraadi agra darsakulu saitam abbaipai kannesaru. suprasiddha darsaka-nirmaata karan johar ayithe daarlingnu akkada solo heeroga lanch cheyalanna kankaname kattesukunnadu. taajaagaa mas director rohit shetti karan kanna pedda skechhe vestunnadata. andarilaagaane prabhaasto sinima teeyaalani uvvillurutunna rohit shetti.. ee praject renjnu marinta penchenduku salmaannu kuudaa aproch ayyadata. prabhas, sallumiyaatho oo bhari multiestarer chesi... antarjaatiiya sthaayilo black buster hit kottaalani tapistunnadata. ayithe rohit prapojalku iru vargala nunchi inka angeekaaram labhinchalsi undi. rohit praajectku salman, prabhas green signal ichina ee sinima ippatlo  pattalekkadam kashtame antunnaru cineejanaalu. prabhas 'saaho' sinimaatho bijiga undagaa.. salman kuudaa varusa chitraalato super bijiga unnaadu. cabatty, veeriddarinii okka taatipaiki teesukuraavaalante.. kaneesam 2019 varakuu aina  veyit cheyalsinde mari.